《天津舟次送叶龙塘年丈备兵永平》
明代·王弘诲

蓟门春色拥霓旌，杯酒河梁话别情。报国丹心应自许，行边绣斧若为荣。

潮河坐镇胡霜肃，□海临关汉月清。共羡为儒兼将略，时来谈笑著勋名。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。